เฟรดริกตัน

เฟรดริกตัน () เป็นเมืองหลวงที่ตั้งอยู่ในภาคตะวันตกกลางของรัฐนิวบรันสวิก ประเทศแคนาดา โดยตั้งอยู่ตามแนวแม่น้ำเซนต์จอห์นซึ่งไหลจากทิศตะวันตกไปทางทิศตะวันออก และแบ่งเฟรดริกตันออกเป็นสองส่วน และเป็นลักษณะเด่นทางธรรมชาติของพื้นที่ มีประชากร 56,224 คน (พ.ศ. 2554) และเป็นนครที่ใหญ่เป็นอันดับ 3 ของรัฐ รองจากมองก์ตันและเซนต์จอห์น

 ภูมิอากาศ 
เฟรดริกตันมีลักษณะภูมิอากาศแบบชื้นภาคพื้นทวีป โดยแต่ละฤดูกาลมีอุณหภูมิที่แตกต่างกันอย่างชัดเจน ฤดูหนาวมีอุณหภูมิเฉลี่ยระหว่าง -15 ถึง -4 องศาเซลเซียสในเดือนมกราคม ส่วนฤดูร้อนมีอุณหภูมิเฉลี่ยระหว่าง 13 ถึง 25 องศาเซลเซียสในเดือนกรกฎาคม

ส่วนใหญ่หิมะเริ่มตกตั้งแต่เดือนพฤศจิกายนไปจนถึงเดือนเมษายน โดยมีหิมะตกเฉลี่ย 40 วันต่อปี เฟรดริกตันมีปริมาณหยาดน้ำฟ้ารวมทั้งปีประมาณ 1,100 มิลลิเมตร มีปริมาณหิมะรวมทั้งปีมากกว่า 200 เซนติเมตร และมีแสงแดดรวมทั้งปีต่ำกว่า 2,000 ชั่วโมง

นับตั้งแต่ปี ค.ศ. 1913 เฟรดริกตันมีสถิติอุณหภูมิต่ำสุดเป็นประวัติการณ์อยู่ที่ -38.9 องศาเซลเซียส เมื่อวันที่ 19 มกราคม ค.ศ. 1925 และมีสถิติอุณหภูมิสูงสุดเป็นประวัติการณ์อยู่ที่ 38.9 องศาเซลเซียส เมื่อวันที่ 18 สิงหาคม ค.ศ. 1935

อ้างอิง

แหล่งข้อมูลอื่น


หมวดหมู่:เมืองในรัฐนิวบรันสวิก